Document ID: 31999R1228

Uredba Komisije (ES) št. 1228/1999
z dne 28. maja 1999
o seriji podatkov, ki jih je treba zbirati za statistiko zavarovalniških storitev
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni poslovni statistiki podjetij [1], kakor je bila nazadnje spremenjena z Uredbo (ES, Euratom) št. 410/98 [2], in zlasti člena 12(ii), (v) in (vii) Uredbe,
(1) ker je bil z Uredbo (ES, Euratom) št. 58/97 uveden skupni okvir za zbiranje statističnih podatkov Skupnosti o strukturi, dejavnostih, dosežkih in konkurenčnosti zavarovalniškega sektorja v Skupnosti;
(2) ker je treba natančno določiti pogostnost zbiranja večletne statistike zavarovalniških storitev; ker je treba natančno določiti prvo referenčno leto za zbiranje rezultatov, določenih v Prilogi 5 k Uredbi (ES, Euratom) št. 58/97; ker je treba natančno določiti razčlenitev rezultatov za izdelavo statistike zavarovalniških storitev;
(3) ker so ukrepi, ki jih določa ta uredba, usklajeni z Odborom za statistični program,
SPREJELA NASLEDNJO UREDBO:
Člen 1
Pogostnost zbiranja večletnih podatkov, razčlemba rezultatov in prvo referenčno leto za zbiranje rezultatov iz členov 4, 8 in 9 Uredbe (ES, Euratom) št. 58/97 so podrobno določeni v seriji podatkov v Prilogi k tej uredbi.
Člen 2
1. Države članice priskrbijo te serije za podatke, ki se nanašajo na referenčno leto 1999 in naslednja leta za podatke iz seznama A, naštete v odstavku 3 oddelka 4 Priloge 5 k Uredbi (ES, Euratom) št. 58/97, in za podatke, ki se nanašajo na referenčno leto 2003 in naslednja leta, za podatke iz seznama B, naštete v odstavku 4 oddelka 4 Priloge 5 k omenjeni uredbi.
2. Države članice prav tako priskrbijo te serije za karakteristike iz seznama A za referenčna leta 1996, 1997 in 1998, kjer je to v skladu z obstoječo nacionalno prakso, in za podatke iz seznama B za referenčna leta 2000, 2001 in 2002, kjer je to v skladu z obstoječo nacionalno prakso.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. maja 1999

Labels: 12
2
4
19